ຕໍາຫຼວດສາກົນ ຊ່ອຍຊຸກຍູ້ ການປົກປ້ອງເສືອ ໃນເຂດເອເຊຍ
ອົງການຕໍາຫຼວດສາກົນ ນໍາສະເໜີແຜນການ ຊ່ອຍປົກປ້ອງເສືອ ຢູ່ໃນ 13 ປະເທດ ເຂດເອເຊຍ.
ອົງການຕຳຫຼວດສາກົນເລີ່ມທຳການປຸກລະດົມເພື່ອຊ່ອຍໃນການຄຸ້ມຄອງເສືອຈຸສຸດທ້າຍທີ່ຍັງ ເຫຼືອຢູ່ໃນ 13 ປະເທດ ເຂດເອເຊຍ ອົງການຕຳຫຼວດສາກົນກ່າວວ່າ ໂຄງການນີ້ຈະເຊື່ອມໂຍງພວກເຈົ້າໜ້າທີ່ປົກປ້ອງສັດປ່ານາໆ ຊາດກັບພວກພາສີ ແລະເຈົ້າໜ້າທີ່ປະຕິບັດກົດໝາຍ ຢູ່ໃນຣັດເຊຍ ຈີນ ເຂດເອເຊຍຕາເວັນ ອອກສຽງໃຕ້ແລະອະນຸທະວີບອິນເດຍ ເພື່ອປາບປາມພວກລັກລອບລ່າແລະລັກລອບຄ້າຂາຍ ຊິ້ນສ່ວນຂອງເສືອທີ່ນຳໃຊ້ໃນການປຸງຢາແຜນໂບຮານລາຄາແພງໆນັ້ນ ຂໍ້ລິເລີ່ມທີ່ມີຊື່ວ່າໂຄງການ Predator ໄດ້ມີການເປີດເຜີຍໃຫ້ຊາບໃນອາທິດນີ້ທີ່ກອງປະຊຸມ ປະຈຳປີີຂອງອົງການຕຳຫຼວດສາກົນຊຶ່ງໃນປີນີ້ໄດ້ຈັດຂຶ້ນທີ່ນະຄອນຫຼວງຮາໂນ່ຍຂອງຫວຽດ ນາມ ພວກນັກຊ່ຽວຊານ ກ່າວວ່າ ຈຳນວນປະຊາກອນເສືອໄດ້ຫຼຸດຈາກປະມານ 100 ພັນໂຕໃນ ຕອນເລີ່ມຕົ້ນຂອງສັດຕະວັດທີ 20 ລົງມາເຫຼືອຢູ່ ຫຼາຍກວ່າ 3,500 ໂຕໃນທຸກມື້ນີ້ ການ ຫຼຸດລົງຂອງຈຳນວນເສືອແມ່ນເນື່ອງມາຈາກທັງການລັກລອບລ່າແລະການສູນເສຍບ່ອນຢູ່ອາ ໄສຂອງເສືອ